open-index/open-wikipedia-markdown huggingface dataset:
Αλέξης Χριστοδούλου

Ο **Αλέξης Χριστοδούλου** (γεννημένος στις 4 Ιουλίου 1964) είναι Ελληνας πρώην διεθνής καλαθοσφαιριστής.

## Καριέρα
Ο Αλέξης Χριστοδούλου υπέγραψε επαγγελματικό συμβόλαιο συνεργασίας με τον Ολυμπιακό Πειραιώς σε ηλικία μόλις 21 ετών.

Στην ομάδα του Πειραιά αγωνίστηκε από το 1985, μέχρι και το 1991, χωρίς ωστόσο να καταφέρει να κατακτήσει κάποιο εγχώριο τίτλο.

Όσον αφορά τις ευρωπαικές υποχρεώσεις του Ολυμπιακού, ο Χριστοδούλου κατάφερε να φτάσει με τους "ερυθρόλευκους" στη φάση των 32 και στη φάση των 8 του Κυπέλλου Κόρατς (1987 και 1989 αντίστοιχα)

Κατά τη διάρκεια της παραμονής του στον Ολυμπιακό Πειραιώς, ο Χριστοδούλου αγωνίστηκε υπό τις οδηγίες των Κώστα Αναστασάτου, Στιβ Γιατζόγλου, Μάκη Δενδρινού και Μιχάλη Κυρίτση.

## Προπονητική καριέρα
Ο Αλέξης Χριστοδούλου, τον Αύγουστο του 2013 ανέλαβε προπονητής της γυναικείας ομάδας μπάσκετ του Ηρόδοτου.

## Διεθνείς συμμετοχές
Ο Αλέξης Χριστοδούλου έχει πραγματοποιήσει συνολικά έξι εμφανίσεις με την Εθνική ομάδα μπάσκετ των ανδρών, οι δύο εκ των οποίων πραγματοποιήθηκαν στο Τουρνουα "Ακρόπολις" του 1986 που διοργανώθηκε στον Πειραιά.

## Πηγές
* http://www.neakriti.gr/?page=newsdetail&DocID=1061930&srv=94

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Βαγγέλης Αγγέλου

Ο **Ευάγγελος (Βαγγέλης) Αγγέλου**, γεννημένος στις 11 Νοεμβρίου 1962, είναι Έλληνας πρώην καλαθοσφαιριστής και νυν προπονητής. Διαθέτοντας ύψος 1,90 μέτρα αγωνιζόταν στη θέση του πλέι μέικερ.

## Καριέρα
Ο Βαγγέλης Αγγέλου έχει αγωνιστεί με τη φανέλα του Α.Σ. Απόλλωνος Πατρών, του Πανιωνίου Νέας Σμύρνης, του Ηρακλή Θεσσαλονίκης και του Ολυμπιακού Πειραιώς.

Στον Ολυμπιακό Πειραιώς, ο Βαγγέλης Αγγέλου αγωνίστηκε για τέσσερα χρόνια και συγκεκριμένα από το 1988, μέχρι και το 1992. Με τους ερυθρόλευκους δεν κατάφερε να κατακτήσει κάποιον από τους εγχώριους τίτλους που διεκδίκησε, ενώ η μεγαλύτερη διάκρισή του στις εκτός συνόρων υποχρεώσεις του συλλόγου, ήταν η πρόκριση στην προημιτελική φάση του Κυπέλλου Κόρατς το 1989.

Κατά τη διάρκεια της παραμονής του στον Ολυμπιακό Πειραιώς αγωνίστηκε υπό τις οδηγίες των Στιβ Γιατζόγλου, Μάκη Δενδρινού, Μιχάλη Κυρίτση και Γιάννη Ιωαννίδη.

Ο Βαγγέλης Αγγέλου έχει πραγματοποιήσει συνολικά 254 συμμετοχές στο ελληνικό πρωτάθλημα, ενώ έχει καταφέρει να σημειώσει και 1.782 πόντους.

## Προπονητική καριέρα
Ο Βαγγέλης Αγγέλου, μετά το τέλος της καριέρας του ως καλαθοσφαιριστής, συνεχίζει να ασχολείται με το άθλημα με την ιδιότητα του προπονητή:

1996-02: Προπονητής στην Α.Γ.Ε. Χαλκίδα

2002-03: Βοηθός προπονητή στον ΑΡΗ Θεσσαλονίκης

2003-05: Βοηθός προπονητή στο Μαρούσι

2005-07: Βοηθός προπονητή στη ρωσική Δυναμό Μόσχας

2007-08: Προπονητής στην ΑΕΚ

2008-09: Προπονητής στα Τρίκαλα

2010-12: Βοηθός προπονητή στον Ολυμπιακό Πειραιώς

2012-13: Προπονητής στον Άρη Θεσσαλονίκης 

2013-2016: Προπονητής στην τουρκική Αναντολού Έφες

2016-2017: Προπονητής στον Προμηθέα Πατρών

2018: Προπονητής στον Άρη Θεσσαλονίκης

## Παραπομπές


Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Α.Γ.Ε. Χαλκίδας
Κατηγορία:Καλαθοσφαιριστές Απόλλωνα Πατρών
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Α.Γ.Ε. Χαλκίδας
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης Αμαρουσίου
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Τρικάλων 2000
Κατηγορία:Προπονητές καλαθοσφαίρισης ρωσικών συλλόγων
Κατηγορία:Προπονητές καλαθοσφαίρισης τουρκικών συλλόγων
Κώστας Παναγιωτόπουλος

Ο **Κώστας Παναγιωτόπουλος** (γεννημένος στις 10 Μαΐου 1965) είναι Έλληνας πρώην διεθνής καλαθοσφαιριστής.

## Καριέρα
Ο Κώστας Παναγιωτόπουλος έχει αγωνιστεί σε επαγγελματικό επίπεδο στην Ολυμπιάδα Αιγάλεω, στον Α.Ο. Παγκρατίου, στη Δάφνη Δαφνίου αλλά και στον Ολυμπιακό Πειραιώς.

Στον Ολυμπιακό αγωνίστηκε για πέντε χρόνια, και συγκεκριμένα από το 1985 μέχρι και το 1991.

Ο Κώστας Παναγιωτόπουλος δεν κατόρθωσε να κατακτήσει κάποιο εγχώριο τίτλο με τον Ολυμπιακό, ενώ και σε ευρωπαικό επίπεδο το μόνο που κατάφερε ήταν να φτάσει στη φάση των 32 και στη φάση των 8 του Κυπέλλου Κόρατς (1987 και 1989 αντίστοιχα).

Κατά τη διάρκεια της παραμονής του στον Ολυμπιακό Πειραιώς, ο Παναγιωτόπουλος αγωνίστηκε υπό τις οδηγίες των Κώστα Αναστασάτου, Στιβ Γιατζόγλου, Μάκη Δενδρινού και Μιχάλη Κυρίτση.

## Διεθνείς συμμετοχές
Ο Κώστας Παναγιωτόπουλος έχει πραγματοποιήσει συνολικά 23 συμμετοχές με την Εθνική Ελλάδος μπάσκετ των Εφήβων.

Μεταξύ άλλων, έχει συμμετάσχει στο Βαλκανικό Πρωτάθλημα Εφήβων του 1983. και το Πανευρωπαικό Πρωτάθλημα Εφήβων του 1984.

## Παραπομπές


## Πηγές
* Γιώργος Κούβαρης: «Από τον Καμπούρη στον ... Νεστέροβιτς!» . *sentragoal.gr* (31 Ιανουαρίου 2016). Ανακτήθηκε στις 3.11.2016.

* 

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Δάφνης Δαφνίου
Μπάμπης Παπαδάκης

Ο **Μπάμπης Παπαδάκης** (γεννημένος στις 15 Φεβρουαρίου 1967) είναι Έλληνας πρώην διεθνής καλαθοσφαιριστής.

## Καριέρα
Ο Μπάμπης Παπαδάκης έχει αγωνιστεί τόσο στην Α1, όσο και στην Α2 κατηγορία της ελληνικής καλαθοσφαίρισης. Συγκεκριμένα, έχει αγωνιστεί στον Φίλιππο Θεσσαλονίκης, στον Ιωνικό Νέας Φιλαδέλφειας, στον Ολύμπια Λάρισας και στον Ολυμπιακό Πειραιώς.

Στον Ολυμπιακό Πειραιώς αγωνίστηκε για τέσσερα χρόνια και συγκεκριμένα από το 1991, έως και το 1995. Με τους ερυθρόλευκους, κατάφερε να κατακτήσει τρία Πρωταθλήματα Ελλάδας (1993, 1994, 1995) και ένα Κύπελλο Ελλάδας (1994). Επίσης, έχει φτάσει με τους ερυθρόλευκους δύο συνεχόμενες χρονιές στον τελικό της Ευρωλίγκα (1994 και 1995), χωρίς ωστόσο να καταφέρει να κερδίσει το βαρύτιμο τρόπαιο.

Προπονητής του Μπάμπη Παπαδάκη κατα τη διάρκεια των τριών χρόνων παραμονής του στον Ολυμπιακό, ήταν ο Γιάννης Ιωαννίδης.

## Διεθνείς συμμετοχες
Ο Μπάμπης Παπαδάκης έχει πραγματοποιήσει αρκετές συμμετοχές με την Εθνική Ελλάδος.

Συγκεκριμένα, έχει πραγματοποιήσει 2 συμμετοχές με την Εθνική ομάδα Νέων, 5 συμμετοχές με την Εθνική ομάδα των Εφήβων και 1 συμμετοχή με την Εθνική ομάδα των Ελπίδων.

## Τίτλοι
* 3 Πρωταθλήματα Ελλάδας: 1993, 1994, 1995

* 1 Κύπελλο Ελλάδας: 1994

## Εξωτερικοί σύνδεσμοι
* 
* «Από την Α2 στο Φάιναλ Φορ!», άρθρο στον ιστότοπο BasketNet.gr 6 Μαΐου 2011.

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Ολύμπιας Λάρισας
Κάρεϊ Σκάρι

Ο **Κάρεϊ Σκάρι** (γεννημένος στις 4 Δεκεμβρίου 1962) είναι Αμερικανός πρώην καλαθοσφαιριστής. Έχει ύψος 2,01 μ. και αγωνιζόταν στη θέση του σμολ φόργουορντ.

## Κολλεγιακή καριέρα
Ο Κάρεϊ Σκάρι φοίτησε αρχικά στο Οκλαχόμα Α&Μ Κόλετζ (1981-82) κι έπειτα στο Λονγκ Άιλαντ (1982) με τη μπασκετική ομάδα του οποίου αγωνίστηκε στο Κολλεγιακό Πρωτάθλημα.

Αποφοίτησε από το Λονγκ Άιλαντ το 1985, σε ηλικία 23 ετών.

## Επαγγελματική καριέρα
Ο Κάρεϊ Σκάρι συμμετείχε στα Ντραφτς του ΝΒΑ το 1985 και εξασφάλισε συμβόλαιο με τους Γιούτα Τζαζ, στους οποίους παρέμεινε για περίπου δύο χρόνια.

Το 1988 αγωνίστηκε αρχικά με τους Νιου Γιορκ Νικς κι έπειτα με τον Ολυμπιακό Πειραιώς. Στην ομάδα του Πειραιά παρέμεινε για ένα χρόνο, χωρίς ωστόσο να καταφέρει να κατακτήσει κάποιο τίτλο.

Την περίοδο 1989-90 αγωνίστηκε αρχικά στους Ράπιντ Σίτυ Θρίλλερς, ομάδα της Αμερικής κι έπειτα στους Γκρανόγιερς, ομάδα της Ισπανίας.

Από το 1992 μέχρι και το 1997, ο Κάρεϊ Σκάρι αγωνίστηκε στην Αργεντινή (ΓΕΠΟ Σαν Λουίς και Φέρο Καρίλ Οέστε), στη Γαλλία (ΑSΑ Σο), στο Βέλγιο (Νταμ BAC) και στη Χιλή (UDE Τεμούκο και Κολό Κολό).

Μετά το πέρας της περιόδου 1996-97, ο Κάρεϊ Σκάρι αποφάσισε να αποσυρθεί από την ενεργό δράση και να βάλει τέλος στην καριέρα του.

## Παραπομπές


## Πηγές
* http://www.sentragoal.gr/article.asp?catid=26638&subid=2&pubid=129065821 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Γιούτα Τζαζ
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ισπανικών συλλόγων
Κατηγορία:Καλαθοσφαιριστές αργεντίνικων συλλόγων
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές χιλιάνικων συλλόγων
Νίκος Σισμανίδης

Ο **Νίκος Σισμανίδης** (γεννημένος στις 21 Μαίου του 1945) είναι Έλληνας πρώην διεθνής καλαθοσφαιριστής.

## Καριέρα
Ο Νίκος Σισμανίδης ήταν μέλος του Ολυμπιακού Πειραιώς στο αήττητο πρωτάθλημα καλαθοσφαίρισης που κατέκτησε ο σύλλογος το 1976.

Στον Ολυμπιακό παρέμεινε για τέσσερα χρόνια, έχοντας καταφέρει να κατακτήσει 2 Πρωταθλήματα Ελλάδος (1976 και 1978) και 3 Κύπελλα Ελλάδος (1976, 1977 και 1978).

Με τον Ολυμπιακό έχει αγωνιστεί σε διάφορες ευρωπαικές διοργανώσεις και συγκεκριμένα στο Κύπελλο Κυπελλούχων (1976 και 1978) καθώς και στο Κύπελλο Πρωταθλητριών (1977 και 1979).

Κατά τη διάρκεια της παραμονής του στον Ολυμπιακό, ο Νίκος Σισμανίδης αγωνίστηκε υπό τις οδηγίες των Φαίδωνος Ματθαίου και Κώστα Μουρούζη.

Εκτός του Ολυμπιακού Πειραιώς, ο Νίκος Σισμανίδης έχει αγωνιστεί σε επαγγελματικό επίπεδο και στον Α.Ο. Παγκρατίου.

## Προπονητική καριέρα
Ο Νίκος Σισμανίδης έχει υπάρξει προπονητής της μπασκετικής ομάδας του Α.Ο. Παγκρατίου.

## Διεθνείς συμμετοχές
Ο Νίκος Σισμανίδης έχει πραγματοποιήσει συνολικά 87 εμφανίσεις με την Εθνική ομάδα των Ανδρών.

Μεταξύ άλλων, έχει συμμετάσχει στο Πανευρωπαικό Πρωτάθλημα Ανδρών του 1965, στο Πανευρωπαικό Πρωτάθλημα Ανδρών του 1969 και στο Βαλκανικό Πρωτάθλημα Ανδρών του 1970.

## Τίτλοι
* 2 Πρωταθλήματα Ελλάδος: 1976, 1978
* 3 Κύπελλα Ελλάδος: 1976, 1977, 1978

## Πηγές
* http://www.basketworld.gr/2013/05/blog-post_7691.html 

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Ευρωμπάσκετ 1969
Κατηγορία:Καλαθοσφαιριστές Ευρωμπάσκετ 1973
Κατηγορία:Προπονητές καλαθοσφαίρισης Παγκρατίου
Γιάννης Γκαρώνης

Ο **Γιάννης Γκαρώνης** (γεννημένος στις 14 Ιανουαρίου 1955) είναι Έλληνας παλαίμαχος πρώην διεθνής καλαθοσφαιριστής.

## Καριέρα
Ο Γιάννης Γκαρώνης αγωνιζόταν στον Πορφύρα Φρεαττύδας μέχρι και το 1974, χρονιά κατά την οποία πήρε μεταγραφή στον Ολυμπιακό Πειραιώς.

Στον Ολυμπιακό αγωνίστηκε για περίπου πέντε χρόνια, καταφέρνοντας μάλιστα να κατακτήσει 2 Πρωταθλήματα Ελλάδος (1976 και 1978) και 3 Κύπελλα Ελλάδος (1976, 1977 και 1978).

Με τον Ολυμπιακό έχει αγωνιστεί σε διάφορες ευρωπαικές διοργανώσεις και συγκεκριμένα στο Κύπελλο Κυπελλούχων (1976 και 1978) καθώς και στο Κύπελλο Πρωταθλητριών (1977 και 1979).

Κατά τη διάρκεια της παραμονής του στον Ολυμπιακό, ο Γιάννης Γκαρώνης αγωνίστηκε υπό τις οδηγίες των Φαίδωνος Ματθαίου και Κώστα Μουρούζη.

## Διεθνείς συμμετοχές
Ο Γιάννης Γκαρώνης έχει πραγματοποιήσει συνολικά 21 συμμετοχές με την Εθνική Ελλάδος των Εφήβων.

Μεταξύ άλλων, έχει συμμετάσχει στο Βαλκανικό Πρωτάθλημα Εφήβων του 1973 καθώς και στο Πανευρωπαικό Πρωτάθλημα Εφήβων του 1974.

## Τίτλοι
* 2 Πρωταθλήματα Ελλάδος: 1976, 1978
* 3 Κύπελλα Ελλάδος: 1976, 1977, 1978

## Παραπομπές


## Πηγές
* https://web.archive.org/web/20140531052320/http://www.porfyras.gr/index.php?option=com_content&view=article&id=2:2009-10-12-20-09-02&catid=58:2010-09-03-08-46-00&Itemid=3

Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΟΣΦΠ
Αποστόλης Σπανός

Ο **Απόστολος (Τόλης) Σπανός** (1946 - 2012) ήταν Έλληνας  πρώην διεθνής καλαθοσφαιριστής. Αγωνιζόταν ως πλέι μέικερ

## Καριέρα
Ο Αποστόλης Σπανός αγωνιζόταν στη ΧΑΝ Νίκαιας και το 1968 μεταπήδησε στον Ολυμπιακό Πειραιώς.

Στους "ερυθρόλευκους" παρέμεινε για δέκα χρόνια, μέχρι τπου το 1980 αποφάσισε να αποσυρθεί από την ενεργό δράση.

Με τον Ολυμπιακό Πειραιώς κατέκτησε 2 Πρωταθλήματα Ελλάδος (1976 και 1978) και 4 Κύπελλα Ελλάδος (1976, 1977, 1978 και 1980).

Κατά τη διάρκεια της παραμονής του στην ομάδα του Πειραιά, ο Αποστόλης Σπανός αγωνίστηκε υπό τις οδηγίες των Φαίδωνος Ματθαίου, Κώστα Μουρούζη και Γιώργου Μπαρλά.

## Διεθνείς συμμετοχές
Ο Απόστόλης Σπανός έχει πραγματοποιήσει συνολικά 4 συμμετοχές με την Εθνική Ελλάδος Εφήβων και 16 συμμετοχές με την Εθνική Ανδρών.

Μεταξύ άλλων, έχει συμμετάσχει στο Βαλκανικό Πρωτάθλημα Εφήβων του 1965 και στο Πανευρωπαικό Πρωτάθλημα Ανδρών του 1969.

## Τίτλοι
* 2 Πρωταθλήματα Ελλάδος: 1976, 1978
* 4 Κύπελλα Ελλάδος: 1976, 1977, 1978, 1980

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Πόιντ γκαρντ
Νίκος Δαρίβας

Ο **Νίκος Δαρίβας** (γεννήθηκε το 1956 και πέθανε στις 15 Φεβρουαρίου του 2005) ήταν Έλληνας παλαίμαχος πρώην διεθνής καλαθοσφαιριστής.

## Καριέρα
Ο Νίκος Δαρίβας υπέγραψε το 1979 συμβόλαιο συνεργασίας με τον Παναθηναϊκό. Στον Παναθηναϊκό παρέμεινε μέχρι το 1983 έχοντας καταφέρει να κατακτήσει 3 Πρωταθλήματα Ελλάδος (1980, 1981, 1982) και 2 Κύπελλα Ελλάδος (1982, 1983).

Το καλοκαίρι του 1983 μετεγγράφη στον Ολυμπιακό Πειραιώς, στον οποίο παρέμεινε για δύο χρόνια, χωρίς ωστόσο να καταφέρει να κατακτήσει κάποιο τίτλο, είτε σε εγχώριο είτε σε διεθνές επίπεδο.

Εκτός του Παναθηναικού και του Ολυμπιακού, ο Νίκος Δαρίβας έχει αγωνιστεί σε επαγγελματικό επίπεδο και στο Γυμναστικό Σύλλογο Αμαρουσίου. 

## Διεθνείς συμμετοχές
Ο Νίκος Δαρίβας έχει πραγματοποιήσει αρκετές συμμετοχές με την Εθνική Ελλάδος μπάσκετ.

Συγκεκριμένα έχει πραγματοποιήσει 9 συμμετοχές στην Εθνική Παίδων, 19 συμμετοχές στην Εθνική Εφήβων και 4 συμμετοχές στην Εθνική Ανδρών.

Έχει συμμετάσχει μεταξύ άλλων στο Πανευρωπαικό Πρωτάθλημα Παίδων του 1973 και στο Πανευρωπαικό Πρωτάθλημα Εφήβων του 1974.

## Τίτλοι
* 3 Πρωταθλήματα Ελλάδος: 1980, 1981, 1982
* 2 Κύπελλα Ελλάδος: 1982, 1983

## Θάνατος
Ο Νίκος Δαρίβας πέθανε στις 15 Φεβρουαρίου του 2005 από ανακοπή καρδιάς, σε ηλικία 49 ετών.

## Πηγές
* «Πέθανε ο πρώην μπασκετμπολίστας Νίκος Δαρίβας», άρθρο στον ιστότοπο της εφημερίδας «Πατρίς», 16 Φεβρουαρίου 2005.

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Αμαρουσίου
Γιώργος Μόμτσος

Ο **Γιώργος Μόμτσος** (γεννημένος στις 10 Αυγούστου 1973) είναι Έλληνας πρώην διεθνής καλαθοσφαιριστής.

## Καριέρα
Το καλοκαίρι του 1990, ο Γιώργος Μόμτσος μετεγγράφη στον Ολυμπιακό Πειραιώς, στον οποίο παρέμεινε για ένα χρόνο.

Με τους "ερυθρόλευκους" δεν κατάφερε να κατακτήσει κάποιο εγχώριο τίτλο (8η θέση στο Πρωτάθλημα Ελλάδας και αποκλεισμός στους 16 του Κυπέλλου Ελλάδας).

Κατά τη διάρκεια της παραμονής του στην ομάδα του Πειραιά, ο Γιώργος Μόμτσος αγωνίστηκε υπό τις οδηγίες του Μιχάλη Κυρίτση.

Εκτός του Ολυμπιακού, ο Μόμτσος έχει αγωνιστεί στον Αθλητικό Όμιλο "Προφήτης Ηλίας Πειραιά", στη Δραπετσώνα και στο Νήαρ Ηστ, στο Πειραϊκό, ενώ από το 2014 μέχρι το 2016 αγωνιζόταν στον ΑΕΣΑΦ Κούρο Αναβύσσου. Το 2017 αποσύρθηκε από την ενεργό δράση. 

## Διεθνείς συμμετοχές
Ο Γιώργος Μόμτσος έχει πραγματοποιήσει πέντε συμμετοχές με την ελληνική Εθνική ομάδα μπάσκετ των εφήβων, οι τέσσερις εκ των οποίων πραγματοποιήθηκαν το 1991 στο διεθνές τουρνουά εφήβων που διοργανώθηκε στο Μάνχαϊμ.

## Παραπομπές

## Πηγές
* https://web.archive.org/web/20131012111648/http://www.sport-fm.gr/article/mpasket-stis-geitonies-tou-peiraia/726135

Κατηγορία:Έλληνες καλαθοσφαιριστές
Κατηγορία:Καλαθοσφαιριστές ΟΣΦΠ
Παύλος Διάκουλας

Ο **Παύλος Διάκουλας** (γνωστός και ως "Πολ Διάκουλας") είναι Ελληνοαμερικανός πρώην καλαθοσφαιριστής. Έχει υπάρξει διεθνής με την Εθνική ομάδα μπάσκετ της Ελλάδας. Έχει καταγωγή από την Λίνδο της Ρόδου. Έχει γεννηθεί το 1950.

## Καριέρα
Ξεκίνησε την καριέρα του σε Αμερικάνικο Πανεπιστήμιο, και στην συνέχεια αγωνίστηκε με τον Ολυμπιακό για εννέα χρόνια, από τη σεζόν 1972-1973, έως και την σεζόν 1981-1982. Με ύψος 1,98 μ., αγωνιζόταν στη θέση του ελ, (σήμερα σμολ φόργουορντ) και ως φόργουορντ (σήμερα πάουερ φόργουορντ) και ενίοτε κάλυπτε και τη θέση του πίβοτ (σήμερα σέντερ).  

Σχεδόν σε όλη του την καριέρα φορούσε τον αριθμό 7. Ήτανε παίκτης "αθόρυβος" και κινούνταν πανέξυπνα, μέσα στο χώρου του γηπέδου, χωρίς την μπάλα. Διέθετε άριστο σουτ απο μέση και μακρινή απόσταση, πίβοτ, ραβέρσα και πολλές κινήσεις στο χώρο της ρακέτας, ενώ παρόλο που δεν διακρινόταν για τις αλτικές του ικανότητες, έπαιρνε εξαιρετικές θέσεις, που ως αποτέλεσμα είχε τη μεγάλη συγκομιδή ριμπάουντ.
Ο Παύλος Διάκουλας ήταν μέλος του Ολυμπιακού Πειραιώς στο αήττητο πρωτάθλημα καλαθοσφαίρισης που κατέκτησε ο σύλλογος το 1976.
Πέραν του πρωταθλήματος το 1976, συνολικά κατάφερε να κατακτήσει 2 Πρωταθλήματα Ελλάδας (1976 και 1978) και 4 Κύπελλα Ελλάδας (1976, 1977, 1978 και 1980).
Με τον Ολυμπιακό έχει αγωνιστεί σε διάφορες ευρωπαικές διοργανώσεις και συγκεκριμένα στο Κύπελλο Κυπελλούχων (1976 και 1978), στο Κύπελλο Πρωταθλητριών (1977 και 1979, όπου προκρίθηκε στους "6" της διοργάνωσης) καθώς και στο Κύπελλο Κόρατς (1980).
Κατά τη διάρκεια της παραμονής του στον Ολυμπιακό, ο Παύλος Διάκουλας αγωνίστηκε υπό τις οδηγίες των Φαίδωνα Ματθαίου, Κώστα Μουρούζη και Γιώργου Μπαρλά.

Στη συνέχεια αγωνίστηκε στον Κολοσσό Ρόδου, το Αιγάλεω και έκλεισε την καριέρα του στην Βασιλεία της Ελβετίας, ως παίκτης - προπονητής, το 2002 σε ηλικία 52 ετών, μετά από  διπλό τραυματισμό στον Αχίλλειο τένοντα. Ακόμα και σήμερα παραμένει ο δεύτερος σκόρερ της Β' Εθνικής Ελβετίας.

## Διεθνείς συμμετοχές
Ο Παύλος Διάκουλας έχει πραγματοποιήσει συνολικά 30 συμμετοχές με την Εθνική Ελλάδας των ανδρών.
Έχει συμμετάσχει μεταξύ άλλων στο Βαλκανικό Πρωτάθλημα Ανδρών του 1974 και στο Πανευρωπαικό Πρωτάθλημα Ανδρών του 1975.

## Προπονητική καριέρα
Ο Παύλος Διάκουλας έχει υπάρξει προπονητής της μπασκετικής ομάδας του Αιγάλεω.

## Τίτλοι
* Πρωταθλήματα Ελλάδος (2): 1976, 1978
* Κύπελλα Ελλάδος (4): 1976, 1977, 1978, 1980

## Παραπομπές


## Πηγές
* https://archive.today/20131121081827/archive.sport.gr/basket/hellas05/cup/final/finals.asp

## Εξωτερικοί σύνδεσμοι
* 
* Αφιέρωμα 

Κατηγορία:Έλληνες καλαθοσφαιριστές
Κατηγορία:Αμερικανοί καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Αμερικανοί προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Προπονητές καλαθοσφαίρισης Αιγάλεω
Κατηγορία:Καλαθοσφαιριστές Ευρωμπάσκετ 1975
Κατηγορία:Αμερικανοί ελληνικής καταγωγής
Δημήτρης Σαμπάνης

Ο **Δημήτρης Σαμπάνης** (γεννημένος την 1η Μαρτίου 1961) είναι Έλληνας πρώην διεθνής καλαθοσφαιριστής.

## Καριέρα
Ο Δήμήτρης Σαμπάνης υπέγραψε επαγγελματικό συμβόλαιο με τον Ολυμπιακό Πειραιώς το 1978, σε ηλικία μόλις 17 ετών ετών.

Στην ομάδα του Πειραιά παρέμεινε μέχρι το 1988 και μάλιστα κατάφερε να κατακτήσει το Κύπελλο Ελλάδας του 1980.

Σε ευρωπαικό επίπεδο, ο Δημήτρης Σαμπάνης έφτασε με τους "ερυθρόλευκους" στη φάση των 32 του Κυπέλλου Κόρατς το 1987.

Κατά τη διάρκεια της παραμονής του στον Ολυμπιακό Πειραιώς, ο Σαμπάνης αγωνίστηκε υπό τις οδηγίες των Φαίδωνος Ματθαίου, Κώστα Αναστασάτου και Στιβ Γιατζόγλου.

## Διεθνείς συμμετοχές
Ο Δημήτρης Σαμπάνης έχει πραγματοποιήσει εννέα συμμετοχές με την Εθνική ομάδα των Εφήβων και τέσσερις συμμετοχές με την Εθνική Ανδρών.

Μεταξύ άλλων, έχει συμμετάσχει στο Βαλκανικό Πρωτάθλημα Εφήβων του 1979 και στο Βαλκανικό Πρωτάθλημα Ανδρών του 1985.

## Τίτλοι
* 1 Κύπελλο Ελλάδας: 1980

## Πηγές
* https://web.archive.org/web/20130316233612/http://www.onsports.gr/basket/Kypello-Elladas/item/293410-Kypello-Elladas-To-chroniko-toy-telikoy

## Εξωτερικοί σύλλογοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Θανάσης Ράμμος

Ο **Θανάσης Ράμμος** (γεννημένος στις 31 Ιανουαρίου 1945) είναι Ελληνας πρώην διεθνής καλαθοσφαιριστής.

## Καριέρα
Ο Θανάσης Ράμμος ήταν μέλος του Ολυμπιακού Πειραιώς στο αήττητο πρωτάθλημα καλαθοσφαίρισης που κατέκτησε ο σύλλογος το 1976.

Στον Ολυμπιακό παρέμεινε για αρκετά χρόνια, έχοντας καταφέρει να κατακτήσει 2 Πρωταθλήματα Ελλάδος (1976 και 1978) και 4 Κύπελλα Ελλάδος (1976, 1977, 1978 και 1980).

Με τον Ολυμπιακό έχει αγωνιστεί σε διάφορες ευρωπαικές διοργανώσεις και συγκεκριμένα στο Κύπελλο Κυπελλούχων, στο Κύπελλο Πρωταθλητριών καθώς και στο Κύπελλο Κόρατς.

Κατά τη διάρκεια της παραμονής του στον Ολυμπιακό, ο Θανάσης Ράμμος αγωνίστηκε υπό τις οδηγίες των Φαίδωνος Ματθαίου, Κώστα Μουρούζη και Γιώργου Μπαρλά.

## Διεθνείς συμμετοχές
Ο Θανάσης Ράμμος έχει πραγματοποιήσει 5 συμμετοχές με την Εθνική Εφήβων και 3 συμμετοχές με την Εθνική Ανδρών.

Έχει συμμετάσχει μεταξύ άλλων στο Βαλκανικό Πρωτάθλημα Εφήβων του 1969 και στο Βακανικό Πρωτάθλημα Ανδρών του 1970.

## Τίτλοι
* 2 Πρωταθλήματα Ελλάδος: 1976, 1978
* 4 Κύπελλα Ελλάδος: 1976, 1977, 1978, 1980

## Πηγές
* https://web.archive.org/web/20130316233612/http://www.onsports.gr/basket/Kypello-Elladas/item/293410-Kypello-Elladas-To-chroniko-toy-telikoy

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές ελληνικών συλλόγων
Κίμωνας Κοκορόγιαννης

Ο **Κίμων Κοκορόγιαννης** (γεννημένος στις 26 Σεπτεμβρίου 1957) είναι Ελληνας πρώην διεθνής καλαθοσφαιριστής.

## Καριέρα
Ο Κίμων Κοκορόγιαννης υπέγραψε το 1974 επαγγελματικό συμβόλαιο συνεργασίας με τον Ολυμπιακό Πειραιώς.

Στον Ολυμπιακό Πειραιώς αγωνίστηκε μέχρι το 1984, καταφέρνοντας μάλιστα να κατακτήσει δύο Πρωταθλήματα Ελλάδος (1976, 1978) και  τέσσερα Κύπελλα Ελλάδας (1976, 1977, 1978, 1980).

Σε ευρωπαικό επίπεδο, ο Κίμων Κοκορόγιαννης έχει αγωνιστεί στο Κύπελλο Κόρατς, στο Κυπέλλου Κυπελούχων αλλά και στην Ευρωλίγκα ανδρών.

Κατά τη διάρκεια της παραμονής του στον Ολυμπιακό Πειραιώς, ο Κοκορόγιαννης αγωνίστηκε εκτός των άλλων υπό τις οδηγίες του Φαίδωνος Ματθαίου, Κώστα Μουρούζη και Γιώργου Μπαρλά.

## Διεθνείς συμμετοχές
Ο Κίμων Κοκορόγιαννης έχει πραγματοποιήσει μία συμμετοχή με την Εθνική ομάδα μπάσκετ των ανδρών σε φιλικό αγώνα της Ελλάδας με αντίπαλο την Αλβανία (1977) και σημείωσε 3 πόντους.

## Τίτλοι
* 2 Πρωταθλήματα Ελλάδας: 1976, 1978
* 4 Κύπελλα Ελλάδας: 1976, 1977, 1978, 1980

## Παραπομπές


## Πηγές
* https://archive.today/20131121081827/archive.sport.gr/basket/hellas05/cup/final/finals.asp

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Δημήτρης Ζουγκός

Ο **Δημήτρης Ζουγκός** (25 Ιανουαρίου 1977-) γεννήθηκε στην Ελευθερούπολη Καβάλας και είναι θεατρικός συγγραφέας και ποιητής.

Έγραψε τα μυθιστορήματα *Defunctus* και *Νιno Perdido* τα οποία εκδόθηκαν το 2006 ΟΞΥ και 2007 Σύγχρονοι Ορίζοντες. Αργότερα στράφηκε στο θέατρο και έγραψε τα έργα *Οϊ ζητιάνοι*, *Μήδεια*, *Κλέμεντε* και τον *Κανίβαλο*. Έχει βραβευτεί με το κρατικό βραβείο θεάτρου στην κατηγορία νεαροί συγγραφείς (β΄ βραβείο).

## Παραπομπές


Κατηγορία:Έλληνες συγγραφείς του 20ού αιώνα
Δήμος Οικονομάκος

Ο **Δήμος Οικονομάκος** (γεννημένος στις 13 Ιανουαρίου 1969) είναι Έλληνας πρώην διεθνής καλαθοσφαιριστής.

## Καριέρα
Ο Δήμος Οικονομάκος υπέγραψε επαγγελματικό συμβόλαιο συνεργασίας με τον Ολυμπιακό Πειραιώς το 1986, σε ηλικία 17 ετών.

Στην ομάδα του Πειραιά αγωνίστηκε για δύο σεζόν, χωρίς ωστόσο να καταφέρει να κατακτήσει κάποιο εγχώριο τίτλο.

Σε ευρωπαικό επίπεδο, ο Οικονομάκος έφτασε με τους "ερυθρόλευκους" στη φάση των 32 του Κυπέλλου Κόρατς του 1987.

Κατά τη διάρκεια της παραμονής του στον Ολυμπιακό Πειραιώς, ο Οικονομάκου αγωνίστηκε υπό τις οδηγίες των Κώστα Αναστασάτου και Στιβ Γιατζόγλου.

Μετά τον Ολυμπιακό, ο Δήμος Οικονομάκος υπέγραψε συμβόλαιο συνεργασίας με τον Πειραϊκό.

## Διεθνείς συμμετοχές
Ο Δήμος Οικονομάκος έχει πραγματοποιήσει αρκετές συμμετοχές με όλες τις βαθμίδες της Εθνικής ομάδας μπάσκετ.

Συγκεκριμένα, έχει πραγματοποιήσει 33 συμμετοχές με την Εθνική ομάδα των Εφήβων, 1 συμμετοχή με την Εθνική Ελπίδων και 1 συμμετοχή με την Εθνική Ανδρών.

Μεταξύ άλλων, έχει συμμετάσχει στο Βαλκανικό Πρωτάθλημα Εφήβων του 1987 και στο Πανευρωπαικό Πρωτάθλημα Εφήβων του 1988.

## Πηγές
* https://web.archive.org/web/20040127030840/http://www.hyper.gr/makthes/951002/51002c03.html

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πειραϊκού Συνδέσμου
115 (αριθμός)

Το **115** (εκατόν δέκα πέντε) είναι ο φυσικός αριθμός που βρίσκεται μετά από το 114 και πριν από το 116. Είναι περιττός αριθμός, αφού δεν διαιρείται με το 2 στο σύνολο των φυσικών αριθμών. Ο αριθμός 115 συμβολίζεται ως **CXV** στο ρωμαϊκό σύστημα αρίθμησης και ως **ΡΙΕ΄** ή **ριε΄** στο ελληνικό σύστημα αρίθμησης.

## Στα μαθηματικά
* Το 115 είναι ένας σύνθετος αριθμός, αφού οι φυσικοί διαιρέτες του είναι 1, 5, 23 και 115, δηλαδή έχει και άλλους φυσικούς διαιρέτες εκτός του 1 και του εαυτού του. Ο επόμενος σύνθετος αριθμός είναι το 116.
* Το ανάπτυγμα πρώτων παραγόντων του 115 είναι 115 = 5 · 23.
* Το 115 είναι ημιπρώτος αριθμός, διότι αποτελεί γινόμενο δύο πρώτων αριθμών (5 · 23).

## Το 115 στην επιστήμη
* Στη χημεία, ο ατομικός αριθμός 115 αντιστοιχεί στο στοιχείο Μοσκόβιο.
* Ο 115 Θύρα, είναι ένας μεγάλος και λαμπρός αστεροειδής.

## Σημειώσεις


## Εξωτερικοί σύνδεσμοι

Κατηγορία:Σύνθετοι αριθμοί
ΦΚ Σίνικ Γιαροσλάβλ

Η **ΦΚ Σίννικ Γιαροσλάβλ** (ρωσικά: ФК Шинник Ярославль) είναι ρωσική ποδοσφαιρική ομάδα από την πόλη Γιαροσλάβλ. Ιδρύθηκε το 1957. Έδρα της ομάδας είναι το στάδιο Σίννικ, χωρητικότητας 22.990 θεατών. Μετέχει στο Πρωτάθλημα ΦΝΛ. Έχει 10 συμμετοχές στο Πρωτάθλημα Ρωσίας.

## Σύμβολα
Από την 1η Απριλίου του 2001, χρώματα της ομάδας αποτελούν το μαύρο και το μπλε. Η μπλούζα είναι μπλε με μαύρες ρίγες, ενώ το κοντό παντελόνι και οι κάλτσες έχουν χρώμα μαύρο. Στους εκτός έδρας αγώνες συχνά χρησιμοποιείται το λευκό χρώμα. Σύμφωνα με τον αντιπρόεδρο του συλλόγου, Μιχαήλ Μοροζόφ, η ιδέα της επιλογής σταθερών αποχρώσεων ήταν του προπονητή Αλεξάντρ Πομπεγκάλοφ. Στο παρελθόν ο σύλλογος δεν είχε σταθερές αποχρώσεις στις εμφανίσεις του. Τη δεκαετία του 1960, η ομάδα φορούσε τα χρώματα της εθνικής Αργεντινής, ενώ στα τέλη της δεκαετίας του 1980, η ομάδα αγωνιζόταν με ερυθρόμαυρες μπλούζες, μαύρα κοντά παντελόνια και κάλτσες.

## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 1957
Κατηγορία:Ποδοσφαιρικές ομάδες Ρωσίας
ΦΚ Σατούρν Ράμενσκογε

Η **ΦΚ Σατούρν Ράμενσκογιε** (ρωσικά: ФК Сатурн Раменское) είναι ρωσική ποδοσφαιρική ομάδα από το προάστιο της Μόσχας, Ράμενσκογιε. Ιδρύθηκε το 1946. Έδρα της ομάδας είναι το στάδιο Σατούρν, χωρητικότητας 16.500 θεατών. Η ομάδα ονομαζόταν παλαιότερα Κρίλια Σοβέτοφ (1946–1957), Τρουντ (1958–1959) και Σατούρν-ΡΕΝ ΤΒ (Φεβρουάριο 2002 με Ιανουάριο 2004). Το 2006 η ομάδα ισοφάρισε το ρεκόρ των ισόπαλων αποτελεσμάτων στο Πρωτάθλημα ποδοσφαίρου Ρωσίας με 16 ισοπαλίες.

Λόγω μεγάλων χρεών η ομάδα διαλύθηκε τον Ιανουάριο του 2011. Παρά το γεγονός ότι ο σύλλογος έχει έδρα το Ράμενσκογιε, αντιπροσωπεύει όλη την Περιφέρεια Μόσχας. Η ομάδα ανασυγκροτήθηκε με βάση τη ΦΚ Σατούρν-2 Περιφέρειας Μόσχας. Επέστρεψε στο Πρωτάθλημα ΦΝΛ την περίοδο 2013-14. Πριν από την έναρξη της αγωνιστικής περιόδου 2015-16, ο σύλλογος δεν έλαβε άδεια συμμετοχής στο πρωτάθλημα και ως εκ τούτου υποβιβάστηκε στην αμέσως προηγούμενη ερασιτεχνική κατηγορία.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις ποδοσφαιρικών ομάδων το 1946
Κατηγορία:ΦΚ Σατούρν
Κατηγορία:Ποδοσφαιρικές ομάδες Ρωσίας
ΦΚ Ντιναμό Στάβροπολ

Η **ΦΚ Ντιναμό Στάβροπολ** είναι μια ρωσική ποδοσφαιρική ομάδα. Ιδρύθηκε το 1933. Έδρα της ομάδας είναι το Dynamo Stadium, χωρητικότητας 15589 θεατών. Συμμετέχει στη Russian Second Division, Zone South. Τα τελευταία χρόνια συμμετείχε στην Russian Professional Football League, την τρίτη κατηγορία της χώρας. Από το 1995 έως το 1999 συμμετείχε στη Russian First Division, τη δεύτερη κατηγορία Ρωσίας, με καλύτερη θέση την 5η το 1996.

## Εξωτερικοί σύνδεσμοι
* Official site
* Fan Club
*News about Dynamo-Stavropol (in English)

Κατηγορία:ΦΚ Ντιναμό Στάβροπολ
Κατηγορία:Ποδοσφαιρικές ομάδες Ρωσίας
Κατηγορία:Ιδρύσεις ποδοσφαιρικών ομάδων το 1933
Σίμπι, Μάλι

Το **Σίμπι, Μάλι** είναι μία μικρή κωμόπολη και δήμος στο Νιόρο ντυ Σάχελ στην Περιφέρεια Καγιές του νοτιοδυτικού Μάλι. Από το 1998 ο δήμος έχει πληθυσμό 15.658 κατοίκους. 

## Παραπομπές


Κατηγορία:Γεωγραφία του Μάλι
Ναγκυροσβάγκι

Το **Ναγκυροσβάγκι** είναι ένα μικρό χωρίο της κομητείας Μπόρσοντ-Αμπαούζ-Ζέμπλην στην βορειοανατολική Ουγγαρία.

## Παραπομπές


Κατηγορία:Πόλεις της Ουγγαρίας
ΦΚ Μορντόβια Σαράνσκ

Η **ΦΚ Μορντόβια Σαράνσκ** είναι μια ρωσική, ποδοσφαιρική ομάδα από την πόλη Σαράνσκ, Δημοκρατία της Μορδοβίας. Ιδρύθηκε το 2005 από την ένωση των Biokhimik-Mordovia και Lisma-Mordovia. Το 2010 προβιβάστηκε στην Russian First Division και το 2012 στο Πρωτάθλημα ποδοσφαίρου Ρωσίας 2012-13 για πρώτη φορά στην ιστορία της. Έδρα της ομάδας είναι το Start Stadium, χωρητικότητας 11581 θεατών.

## Ονομασίες ομάδας
*Stroitel Saransk *(1961)*
*Spartak Saransk *(1962-71)*
*Elektrosvet Saransk *(1972-79)*
*Svetotekhnika Saransk *(1980-02)*
*Lisma-Mordovia Saransk *(2003-04)*
*Μορντόβια Σαράνσκ *(2005-)* (ένωση με την Biokhimik-Mordovia).

## Εξωτερικοί σύνδεσμοι
*Official website 
*Fans website

Κατηγορία:Ιδρύσεις ποδοσφαιρικών ομάδων το 1961
Κατηγορία:Ποδοσφαιρικές ομάδες Ρωσίας
Κατηγορία:ΦΚ Μορντόβια Σαράνσκ
Κατηγορία:Μορδοβία
ΦΚ Κρίλια Σοβέτοφ Σαμάρα

Η **Κρίλια Σοβέτοφ Σαμάρα** (ρωσικά: «Крылья Советов» Самара) είναι μια ρωσική, ποδοσφαιρική ομάδα από την πόλη Σαμάρα (Ρωσία). Ιδρύθηκε το 1942. Έδρα της ομάδας είναι το Στάδιο Μέταλουργκ, χωρητικότητας 33.000 θεατών. Συμμετέχει στο Πρωτάθλημα Ρωσίας. Το 2004 τερμάτισε στην 3η θέση του πρωταθλήματος.

## Επιτεύγματα
* **Πρώτη Κατηγορία ΕΣΣΔ** / **[[Α΄ κατηγορία Ποδοσφαίρου της Ρωσίας|Πρώτη Κατηγορία Ρωσίας]]**
::Πρωταθλήτρια (5): 1945, 1956, 1961, 1975, 1978

* **[[Κύπελλο ΕΣΣΔ (ποδόσφαιρο ανδρών)|Κύπελλο ΕΣΣΔ]]** / **[[Κύπελλο Ρωσίας (ποδόσφαιρο ανδρών)|Κύπελλο Ρωσίας]]**
::Φιναλίστ (3): 1953, 1964, 2004

* **Κύπελλο Προγκρέσα:**
::Νικήτρια (1): 1976

## Παραπομπές


## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 1942
Κατηγορία:Ποδοσφαιρικές ομάδες Ρωσίας
ΦΚ Κουμπάν Κρασνοντάρ

Η **ΦΚ Κουμπάν Κρασνοντάρ** (ρωσικά: ФК Кубань Краснодар) ηταν μια ρωσική, ποδοσφαιρική ομάδα από την πόλη Κρασνοντάρ. Ιδρύθηκε το 1928 διαλύθηκε το 2018. Έδρα της ομάδας ηταν το στάδιο Κουμπάν, χωρητικότητας 31.654 θεατών. Συμμετειχε στο Πρωτάθλημα ποδοσφαίρου Ρωσίας, την ανώτατη κατηγορία της χώρας.

## Ονομασίες ομάδας
* *Ντιναμό* (1928–53)
* *Νεφτιάνικ* (1954–57)
* *Κουμπάν* (1958–60)
* *Σπαρτάκ* (1960–62)
* *Κουμπάν* (1963–)

## Εξωτερικοί σύνδεσμοι
* 


Κατηγορία:Ιδρύσεις ποδοσφαιρικών ομάδων το 1928
Κατηγορία:Ποδοσφαιρικές ομάδες Ρωσίας
ΦΚ Ζβεζντά Ιρκούτσκ

Η **ΦΚ Ζβεζντά Ιρκούτσκ** (ρωσικά: ФК Звезда Иркутск) ηταν ρωσική ποδοσφαιρική ομάδα από την πόλη Ιρκούτσκ. Ιδρύθηκε το 1957 και διαλύθηκε το 2008. Έδρα της ομάδας ήταν το Στάδιο Τρουντ, χωρητικότητας 4.000 θεατών. Το 2006 προβιβάστηκε στην Πρώτη Κατηγορία, στην οποία είχε αγωνιστεί και 5 περιόδους μεταξύ 1992-1996. Καλύτερη θέση της στην κατηγορία ήταν η 4η την περίοδο 1995. Στις 23 Οκτωβρίου του 2008 απεχώρησε από το πρωτάθλημα λόγω έλλειψης κεφαλαίων.

## Παραπομπές


## Εξωτερικοί σύνδεσμοι
* 

Κατηγορία:Ιδρύσεις ποδοσφαιρικών ομάδων το 1957
Κατηγορία:Ποδοσφαιρικές ομάδες Ρωσίας
Κατηγορία:ΦΚ Ζβεζντά Ιρκούτσκ
ΦΚ Γιενισέι Κρασνογιάρσκ

Η ** ΦΚ Γιενισέι Κρασνογιάρσκ** είναι μια ρωσική, ποδοσφαιρική ομάδα από την πόλη Κρασνογιάρσκ. Ιδρύθηκε το 1937. Έδρα της ομάδας είναι το Κεντρικό Στάδιο, χωρητικότητας 22500 θεατών. Συμμετέχει στο Ρωσικό Εθνικό Πρωτάθλημα Ποδοσφαίρου, τη δεύτερη κατηγορία Ρωσίας.

Η ομάδα ιδρύθηκε με το όνομα *Λοκομοτίβ Κρασνογιάρσκ*. Το 1968 μετονομάστηκε σε *Ρασσβέτ* και το 1970 σε Αβτομομπιλίστ. Το 1991 πήρε το όνομα *Μεταλλούργκ*. Από το Φεβρουάριο του 2010 μετονομάστηκε σε *Μεταλλούργκ-Γιενισέι*. Το 2011 μετονομάστηκε σε *Γιενισέι*.

## Παραπομπές


## Εξωτερικοί σύνδεσμοι
*Official website 
*History at *KLISF*

Κατηγορία:Ιδρύσεις ποδοσφαιρικών ομάδων το 1937
Κατηγορία:Ποδοσφαιρικές ομάδες Ρωσίας
Κατηγορία:Κράι του Κρασνογιάρσκ
ΦΚ Βόλγκα Νίζνι Νόβγκοροντ

Η **ΦΚ Βόλγκα Νίζνι Νόβγκοροντ** (ρωσικά: ФК Волга Нижний Новгород) είναι μια ρωσική, ποδοσφαιρική ομάδα από την πόλη Νίζνι Νόβγκοροντ. Ιδρύθηκε το 1963. Έδρα της ομάδας είναι το στάδιο Λοκομοτίβ, χωρητικότητας 17.856 θεατών. Μετέχει στο Πρωτάθλημα ποδοσφαίρου Ρωσίας, την ανώτατη κατηγορία της χώρας. Χρώματα της ομάδας είναι το μπλε και το άσπρο.

## Εξωτερικοί σύνδεσμοι
* 

Κατηγορία:Ιδρύσεις ποδοσφαιρικών ομάδων το 1998
Κατηγορία:Ποδοσφαιρικές ομάδες Ρωσίας
Κατηγορία:ΦΚ Βόλγκα Νίζνι Νόβγκοροντ
Ζνάμια Τρουντά Οριέχοβο-Ζούγιεβο

Η **Ζνάμια Τρουντά Οριέχοβο-Ζούγιεβο** (ρωσικά: «Знамя Труда» Орехово-Зуево) είναι ρωσική ποδοσφαιρική ομάδα. Ιδρύθηκε στις 16 Νοεμβρίου του 1909. Έδρα της ομάδας είναι το Στάδιο Ζνάμια Τρουντά, χωρητικότητας 8.300 θεατών. Συμμετέχει στη Δεύτερη Κατηγορία. Είναι η παραλαιότερη ενεργή ομάδα της Ρωσίας. Έχει συμμετάσχει στον τελικό του 1962 στο Σοβιετικό Κύπελλο, όπου έχασε με 2-0 από την Σαχτάρ Στάλινο.

## Ονομασία ομάδας
*1909-1935: Morozovtsy, KSO, TsPKFK, Orekhovo-Zuyevo, Krasnoye Orekhovo, Krasny Tekstilshchik
*1935-1937: Krasnoye Znamya
*1938-1945: Zvezda
*1946-1957: Krasnoye Znamya
*1958-1991: Znamya Truda
*1992: Khitryye Lisy
*1993-1994: FC Orekhovo
*1995-1996: GFC Orekhovo
*1997-2002: Spartak-Orekhovo
*2003–present: Znamya Truda

## Παραπομπές


## Εξωτερικοί σύνδεσμοι
*

Κατηγορία:Ιδρύσεις ποδοσφαιρικών ομάδων το 1909
Κατηγορία:Ποδοσφαιρικές ομάδες Ρωσίας
Κατηγορία:Ζνάμια Τρουντά Οριέχοβο-Ζούγιεβο
Λοκομοτίβ Αγίας Πετρούπολης

Η **Λοκομοτίβ Αγίας Πετρούπολης** ήταν μια ρωσική, ποδοσφαιρική ομάδα από την Αγία Πετρούπολη. Ιδρύθηκε το 1936 και διαλύθηκε το 2006. Αγωνίστηκε επαγγελματικά το 1969 και από το 1992 έως το 2000, πεβιλαμβανομένων 5 περιόδων (1996-2000) στη δεύτερη κατηγορία Ρωσίας, τη Russian First Division. Το 1996 η ομάδα ενώθηκε με την FC Saturn-1991 Saint Petersburg και έπαιξε μια περίοδο σαν FC Lokomotiv-Saturn Saint Petersburg.

## Εξωτερικοί σύνδεσμοι
*  Team history at KLISF

Κατηγορία:Ιδρύσεις ποδοσφαιρικών ομάδων το 1936
Κατηγορία:Ποδοσφαιρικές ομάδες Ρωσίας
ΦΚ Αρσενάλ Τούλα

Η **ΦΚ Αρσενάλ Τούλα** () είναι ρωσική ποδοσφαιρική ομάδα από την Τούλα. Ιδρύθηκε το 1946. Αγωνίστηκε επαγγελματικά το 1946, το 1949 και μεταξύ 1959 και 2006. Έδρα της ομάδας είναι το Arsenal Stadium, χωρητικότητας 20048 θεατών. Συμμετέχει στην Russian National Football League. Καλύτερη θέση της ομάδας ήταν η 5η στη Soviet First League το 1969 και στη Russian First Division το 1998

## Ονομασία ομάδας
* 1946–1958: FC Zenit Tula
* 1959–1961: FC Trud Tula
* 1962–1963: FC Shakhtyor Tula
* 1964–1974: FC Metallurg Tula
* 1975–1979: FC Mashinostroitel Tula
* 1980–1983: FC TOZ Tula
* 1984–2006: FC Arsenal Tula
* 2007: FC Oruzheynik Tula 
* 2008–2012: FC Arsenal-Tula
* 2011–: ΦΚ Άρσεναλ Τούλα

## Παραπομπές


## Εξωτερικοί σύνδεσμοι
*
*  Team history at KLISF

Κατηγορία:Ιδρύσεις ποδοσφαιρικών ομάδων το 1946
Κατηγορία:Ποδοσφαιρικές ομάδες Ρωσίας
Κατηγορία:ΦΚ Αρσενάλ Τούλα
ΦΚ Ρότορ Βόλγκογκραντ

Η **ΦΚ Ρότορ Βόλγκογκραντ** (ρωσικά: ФК Ротор Волгоград) είναι μια ρωσική, ποδοσφαιρική ομάδα από την πόλη Βόλγκογκραντ, Περιφέρεια Βολγκογκράντ. Ιδρύθηκε το 1929. Έδρα της ομάδας είναι το στάδιο Τσεντράλνι, χωρητικότητας 12.000 θεατών. Μετέχει στο Πρωτάθλημα ΦΝΛ, τη δεύτερη κατηγορία Ρωσίας.

## Τίτλοι

***Δεύτερη Κατηγορία ΕΣΣΔ**
**Νικήτρια: 1 (1991)
***[[Πρωτάθλημα ποδοσφαίρου Ρωσίας|Πρωτάθλημα Ρωσίας]]**
**Φιναλίστ: 2 (1993, 1997)
***[[Κύπελλο Ρωσίας (ποδόσφαιρο ανδρών)|Κύπελλο Ρωσίας]]**
**Φιναλίστ: 1 (1995)
***King's Cup** (Thailand)
**Νικήτρια: 1 (1995)

## Ονομασίες ομάδας
*Τρακτοροσρόιτελ Στάλινγκραντ (1929)
*Τζερζίνετς Στάλινγκραντ (1936)
*Τράκτορ Στάλινγκραντ (1937)
*Τορπέντο Στάλινγκραντ (1948)
*Τράκτορ Στάλινγκραντ (1958)
*Τράκτορ Βόλγκογκραντ (1961)
*Σταλ Βόλγκογκραντ (1970)
*Μπαρικάντι Βόλγκογκραντ (1972)
*Ρότορ Βόλγκογκραντ (1975)
*Ρότορ Βόλγκογκραντ (2004) *δε συμμετείχε*
*Ρότορ-2 Βόλγκογκραντ (2001)
*Ρότορ Βόλγκογκραντ (2005)
*Ρότορ Βόλγκογκραντ (2009) *χρεοκόπησε*
*Βόλγκογκραντ (2008)
*Ρότορ Βόλγκογκραντ (2010)

## Παραπομπές


## Εξωτερικοί σύνδεσμοι

* 


Κατηγορία:Ιδρύσεις ποδοσφαιρικών ομάδων το 1929
Κατηγορία:Ποδοσφαιρικές ομάδες Ρωσίας
Ακαντέμια φουτμπόλα Γιούρια Κονοπλιόβα

Η **Ακαντέμιγια φουτμπόλα Γιούριγια Κονοπλιόβα** είναι μια ρωσική, ποδοσφαιρική ακαδημία από την πόλη Τολιάττι.

## Ιστορία
Η ακαδημία ιδρύθηκε το 2003 υπό την ονομασία *SDYuShOR Krylia Sovetov*. Το 2007 άλλαξε το όνομα της προς τιμή του ιδρυτή της Γιούρι Κονοπλιόφ, ενός τοπικού επιχειρηματία που απεβίωσε το 2006 σε ηλικία 39 ετών. Από τότε χορηγείται κυρίως από την Εθνική Ακαδημία Ποδοσφαίρου του Ρομάν Αμπράμοβιτς.

## Παρόν
Η ακαδημία διαθέτει ηλικιακές κατηγορίες από την U8 έως την U18 ετών. Οι ομάδες U18 συμμετέχουν στο Ερασιτεχνικό Πρωτάθλημα Ποδοσφαίρου, την 4η κατηγορία του ρωσικού ποδοσφαίρου, υπό την ονομασία Τογκλιάτι-ντουμπλ. Η ΦΚ Ακαντέμιγια Τογκλιάτι, η οποία συμμετέχει στην Β΄ Κατηγορία Ρωσίας, τροφοδοτείται από την ακαδημία, όπως παλαιότερα και η ΦΚ Τολιάτι, η οποία δεν υπάρχει πλέον.

## Απόφοιτοι
Από τους πλέον γνωστούς αποφοίτους της ακαδημίας είναι ο πλάγιος μέσος της Εθνικής Ρωσίας Αλάν Τζαγκόεφ και οι πρωταθλητές του Ευρωπαϊκού πρωταθλήματος ποδοσφαίρου U17 του 2006 Αντόν Βλασόφ, Γιεβγένι Κοροτάγιεφ, Ντένις Σχέρμπακ, Ιγκόρ Γκορμπατένκο, Ντμίτρι Ριζόφ και Ρομάν Σαβένκοφ.

Στην λίστα των αποφοίτων της ακαδημίας περιλαμβάνονται ακόμη οι Αρτούρ Γιουσούποφ (που υπέγραψε στη ΦΚ Ντιναμό Μόσχας), Γιεβγένι Πεσέγκοφ (ΦΚ Κρίλια Σοβέτοφ Σαμάρα), Αλεκσάντρ Στολιαρένκο (ΤΣΣΚΑ Μόσχας), Βλαντιμίρ Ντρουκόφσκι (ΦΚ Κρίλια Σοβέτοφ Σαμάρα), Μακσίμ Φιοντόροφ (ΤΣΣΚΑ Μόσχας), Ιβάν Στάιν (ΦΚ Νίζνι Νόβγκοροντ) και Σεργκέι Μποροντίν (ΦΚ Νίζνι Νόβγκοροντ).

## Παραπομπές


## Εξωτερικοί σύνδεσμοι
Yu. Konoplyov football academy official site

Κατηγορία:Ποδοσφαιρικές ακαδημίες Ρωσίας
Κατηγορία:Ποδοσφαιρικές ομάδες Ρωσίας
Rhagoletis acuticornis

Η ***Rhagoletis acuticornis*** είναι ένα είδος τεφριτιδών ή φρουτομυγών του γένους *[[Rhagoletis]]* της οικογένειας Τεφριτίδες.

## παραπομπές


Κατηγορία:Δίπτερα
Ρούφους Γιούινγκ

Ο **Ρούφους Γιούινγκ** (*Rufus Washington Ewing*) είναι πολιτικός, ο οποίος εξελέγη πρωθυπουργός των Τερκς και Κέικος στις γενικές εκλογές του 2012. Υπηρέτησε ως πρωθυπουργός από το 2012 ως το 2016.

## Βιογραφία
Ο Γιούινγκ ορκίστηκε πρωθυπουργός στις 13 Νοεμβρίου 2012, ενώπιον του κυβερνήτη Ρικ Τοντ. Είναι ο πρώτος πρωθυπουργός των νησιών από το 2009, οπότε το Ηνωμένο Βασίλειο έπαυσε προσωρινά το θεσμό, επιβάλλοντας προσωρινά απευθείας κυβέρνηση επί των νήσων, μέσω του Κυβερνήτη. Η προσωρινή κατάργηση του αξιώματος υπαγορεύτηκε από τις καταγγελίες για διαφθορά εναντίον της κυβέρνησης του Μάικλ Μίσικ. Ο Γιούινγκ ανήκει στο Προοδευτικό Εθνικό Κόμμα (PNP) που κέρδισε 8 επί συνόλου 15 εδρών στο Κοινοβούλιο έπειτα από τις εκλογές του 2012.

## Παραπομπές


Κατηγορία:Πρωθυπουργοί των Τερκς και Κέικος
Γρηγόρης Ασίκης

Ο **Γρηγόρης Ασίκης** (Κωνσταντινούπολη, 1890 - Αθήνα, 7 Νοεμβρίου 1966) ήταν Έλληνας συνθέτης ρεμπέτικων τραγουδιών, στιχουργός, τραγουδιστής και οργανοπαίκτης.

## Βιογραφία
Γεννήθηκε στην Κωνσταντινούπολη το 1890 όπου και τελείωσε το ελληνικό σχολείο. Γιος του Βίκτωρα Ασίκη και της Μαριάνθης Σωτηριάδου απο τη Λέσβο και την Κωνσταντινούπολη αντίστοιχα. Σε ηλικία 15 ετών έμαθε ούτι σ’ έναν Αρμένη δάσκαλο του οργάνου αυτού. Στα 1916 παντρεύτηκε την Κωνσταντινοπολίτισσα Ειρήνη Σωτηριάδου, με την οποία απέκτησε έξι παιδιά. Λίγες μέρες πριν τη Μικρασιατική Καταστροφή του 1922 μετακομίζουν στην Αθήνα, στη συνοικία του Βύρωνα, όπου άρχισε να δουλεύει ως μουσικός και τραγουδιστής με διάφορους μικρασιάτες μουσικούς. Μέχρι το 1930 ηχογράφησε στις εταιρείες Columbia, Odeon, Parlophone και Polydor ως τραγουδιστής και οργανοπαίκτης διάφορα ρεμπέτικα τραγούδια και αμανέδες ανώνυμων δημιουργών, ενώ από το 1930 δισκογραφεί δικές του συνθέσεις καθώς και συνθέσεις των Κώστα Σκαρβέλη  και Αντώνη Διαμαντίδη. Δικά του τραγούδια τραγούδησαν οι Κώστας Νούρος, Ρόζα Εσκενάζυ, Ρίτα Αμπατζή, Στελλάκης Περπινιάδης, Μαρίκα Πολίτισσα, Κώστας Ρούκουνας, Κώστας Τσανάκος, Μαρίκα Καναροπούλου, Μάρκος Βαμβακάρης, Γιάννης Παπαϊωάννου, Απόστολος Χατζηχρήστος, Γιάννης Δραγάτσης, Κώστας Τζόβενος κ.ά.

Εξαιτίας της μεταξικής λογοκρισίας το 1937 εγκατέλειψε τη σύνθεση αμανέδων και τη χρήση του ουτιού και των άλλων μικρασιατικών οργάνων και έγραψε ρεμπέτικα τραγούδια με μπουζούκι.

Λόγω της τιμιότητας και ακεραιότητας του χαρακτήρα του διετέλεσε ταμίας του σωματείου των μουσικών για πολλά χρόνια.

Εξαιτίας των Βενιζελικών του πεποιθήσεων  και της συνδικαλιστικής του δράσης αποκλείστηκε για ένα διάστημα από τις δισκογραφικές εταιρείες και άρχισε να πουλάει τραγούδια του σε άλλους μουσικούς, που τα εξέδιδαν σε δίσκο με το όνομά τους.

Πέθανε σε ηλικία 76 ετών στο σπίτι στον Βύρωνα στις 7 Νοεμβρίου του 1966.

## Εξωτερικοί σύνδεσμοι
* http://www.asikis.com
* http://www.sansimera.gr/biographies/547
* 

## Παραπομπές


Κατηγορία:Έλληνες τραγουδιστές
Κατηγορία:Λαϊκοί τραγουδιστές
Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Ρεμπέτες
Κατηγορία:Κωνσταντινουπολίτες Έλληνες
Εθνική Ρωσίας Κ-17 (ποδόσφαιρο ανδρών)

Η **Εθνική Ρωσίας U17 (ποδόσφαιρο ανδρών)** είναι η εθνική, ποδοσφαιρική ομάδα της Ρωσίας για ποδοσφαιριστές κάτω των 17 ετών. Συμμετέχει στο Ευρωπαϊκό πρωτάθλημα ποδοσφαίρου U17 και σε διεθνή, φιλικά παιχνίδια του ίδιου ηλικιακου επιπέδου.

## Πορεία

### Ευρωπαϊκό πρωτάθλημα ποδοσφαίρου U17

## Τίτλοι
***[[Ευρωπαϊκό πρωτάθλημα ποδοσφαίρου U17]]**
****Νικήτρια:** 2006, 2013

Κατηγορία:Εθνικές ομάδες ποδοσφαίρου Κ-17 Ευρώπης
Κατηγορία:Εθνική Ρωσίας (ποδόσφαιρο)
Εθνική Ρωσίας Κ-21 (ποδόσφαιρο ανδρών)

Η **Εθνική Ρωσίας U21 (ποδόσφαιρο ανδρών)** είναι η εθνική ποδοσφαιριστή ομάδα ποδοσφαίρου της Ρωσίας. Ελέγχεται από τη Ρωσική Ποδοσφαιρική Ένωση. Η ομάδα συμμετέχει στο Ευρωπαϊκό πρωτάθλημα ποδοσφαίρου U21, το οποίο διεξάγεται κάθε δύο χρόνια. Η πορεία της κρίνει τη συμμετοχή της Ρωσίας στους Ολύμπιακούς Αγώνες.

## Προκριματικά Ολυμπιακών Αγώνων
Από το 1992 το ρόστερ των ομάδων που συμμετέχουν στους ολυμπιακούς αγώνες πρέπει να περιλαμβάνει ποδοσφαιριστές μέχρι 23 ετών, με εξαίτερη 3 μεγαλύτερους ποδοσφαιριστές.
* **[[Ευρωπαϊκό πρωτάθλημα ποδοσφαίρου U21 1996|1996]]:** Δεν προκρίθηκε. 3η από όμιλο των πέντε ομάδων.
* **[[Ευρωπαϊκό πρωτάθλημα ποδοσφαίρου U21 2000|2000]]:** Δεν προκρίθηκε. Έχασε στα πλέι-οφ από το Σλοβακία.
* **[[Ευρωπαϊκό πρωτάθλημα ποδοσφαίρου U21 2004|2004]]:** Δεν προκρίθηκε. 2η από όμιλο των πέντε ομάδων.
* **[[Ευρωπαϊκό πρωτάθλημα ποδοσφαίρου U21 2007|2008]]:** Δεν προκρίθηκε. Έχασε στα πλέι-οφ από την Πορτογαλία.
* **[[Ευρωπαϊκό πρωτάθλημα ποδοσφαίρου U21 2011|2012]]:** Δεν προκρίθηκε. 2η από όμιλο των έξι ομάδων.
* **[[Ευρωπαϊκό πρωτάθλημα ποδοσφαίρου U21 2015|2016]]:**

## Δείτε ακόμη

* Εθνική Ρωσίας (ποδόσφαιρο ανδρών)
* Ευρωπαϊκό πρωτάθλημα ποδοσφαίρου U21

## Παραπομπές


## Εξωτερικοί σύνδεσμοι
* Russia U21 at uefa.com

Κατηγορία:Εθνική Ρωσίας (ποδόσφαιρο)
Κατηγορία:Εθνικές ομάδες ποδοσφαίρου Κ-21 Ευρώπης
Εθνική Ρωσίας Κ-19 (ποδόσφαιρο ανδρών)

Η **Εθνική Ρωσίας U19 (ποδόσφαιρο ανδρών)** είναι η εθνική, ποδοσφαιρική ομάδα της Ρωσίας για ποδοσφαιριστές κάτω των 19 ετών. Ελέγχεται από τη Ρωσική Ποδοσφαιρική Ένωση. Συμμετέχει στο Ευρωπαϊκό πρωτάθλημα ποδοσφαίρου U19.

## Ευρωπαϊκό πρωτάθλημα ποδοσφαίρου U19
Από τότε που η διοργάνωση υιοθέτησε τη σημερίνη της μορφή το 2002 (U19 αντί U18), η Εθνική Ρωσίας U19 δεν κατάφερε να συμμετάσχει στην τελική φάση του τουρνουά. Ωστόσο, έχουν φτάσει στη δεύτερη φάση των προκριματικών σε όλες τις διοργανώσεις (εκτός από το 2002). Στα προκριματικά του 2010 έφτασε πολύ κοντά στην πρόκριση, αφού τερμάτησε στη 2η θέση, ένα βαθμό πίσω από την Ιταλία στο δεύτερο προκριματικό γύρο.

### Πορεία

## Παραπομπές


Κατηγορία:Εθνικές ομάδες ποδοσφαίρου Κ-19 Ευρώπης
Κατηγορία:Εθνική Ρωσίας (ποδόσφαιρο)
Εθνική Ρωσίας Β (ποδόσφαιρο ανδρών)

Η **Εθνική Ρωσίας Β (ποδόσφαιρο ανδρών)** είναι η δεύτερη, ποδοσφαιρική, εθνική ομάδα της Ρωσίας. Η ομάδα ελέγχεται από την Ρωσική Ποδοσφαιρική Ένωση. Δημιουργήθηκε το 2011. Στα τέλη του 2012, μετά που ο Sergei Fursenko αντικαταστάθηκε από τον Nikolai Tolstykh στην προεδρία της Ρωσικής Ποδοσφαιρικής Ένωσης, η ομάδα έχει αποσυναρμολογηθεί.

## Αποτελέσματα

## Παραπομπές


## Εξωτερικοί σύνδεσμοι
*https://web.archive.org/web/20120402043618/http://rfs.ru/main/national_team/second_team/contains/

Κατηγορία:Εθνική Ρωσίας (ποδόσφαιρο)
Κατηγορία:Εθνικές ομάδες Β ποδοσφαίρου Ευρώπης
Γκρέβε Φόντμπολντ

Η ** Γκρέβε Φόντμπολντ** είναι μια δανέζικη, ποδοσφαιρική ομάδα. Ιδρύθηκε το 1935. Έδρα της ομάδας είναι το Greve Idræts Center, χωρητικότητας 7000 θεατών. Συμμετέχει στην Denmark Series. Χρώματα της ομάδας είναι το μπλε και το άσπρο. Τις περιόδου 1986 και 1987 συμμετείχε στην Danish 2nd Division, την τότε 2η εθνική κατηγορία Δανίας. Στη συνέχεια υποβιβάστηκε σε μικρότερες κατηγορίες.

## Σημνατικοί προπονητές
*Sten Ziegler
*Karsten Aabrink
*Jan Kalborg
*Morten Eskesen (2006–2009)
*Jesper Hansen (2010)
*Anders Sundstrup (2010–2011)
*Anders Jochumsen (2011)
*Jesper Falck (2011)
*Finn M. Jensen (2012)
*Benny Nielsen (2012)
*Erik Rasmussen (2012)
*Michael Madsen (2013– )

## Εξωτερικοί σύνδεσμοι
* Official site


Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1935
ΙΦ Σκιόλντ

Η **ΙΦ Σκιόλντ** (δανικά: *Skjold*) είναι δανέζικη, ποδοσφαιρική ομάδα, η οποία αγωνίζεται στη Danish 2nd Division East. Ιδρύθηκε το 1917. Έδρα της ομάδας είναι το Birkerød Stadion, χωρητικότητας 4500 θεατών. Χρώματα της ομάδας είναι το κίτρινο και το μαύρο. Την περίοδο 1981-85 στην Danish 2nd Division, την τότε δεύτερη εθνική κατηγορίας Δανίας.

## Εξωτερικοί σύνδεσμοι
* Official site


Κατηγορία:Ποδοσφαιρικές ομάδες Δανίας
Κατηγορία:Ιδρύσεις ποδοσφαιρικών ομάδων το 1917
Impact Is Imminent

Το **Impact Is Imminent** είναι το τέταρτο άλμπουμ του αμερικάνικου thrash metal συγκροτήματος Exodus, το οποίο κυκλοφόρησε μέσω της δισκογραφικής εταιρείας "Capitol Records" τον Ιούνιο του 1990. Επανεκδόθηκε στις 11 Μαρτίου 2008 από την "Caroline Records" και ένα χρόνο αργότερα από την "Southworld" με δύο επιπλέον κομμάτια.

Αυτό ήταν το πρώτο από τα δύο τους άλμπουμ με τον Τζον Τεμπέστα στα τύμπανα, ο οποίος αντικατέστησε τον Τομ Χάντινγκ λίγο πριν τις ηχογραφήσεις, ενώ είναι το τελευταίο στούντιο άλμπουμ τους με τον Ρομπ ΜακΚίλοπ στο μπάσο.

Οι ηχογραφήσεις πραγματοποιήθηκαν στα "Music Grinder" και τα "Two Mendocino Studios" το 1989 και στις αρχές του 1990 και ο δίσκος απέσπασε μεικτές κριτικές, με το "Allmusic" να του δίνει μόλις 1,5 αστέρι, αλλά το "Metal Archives" 81% και το "Ultimate Guitar" με 8,7 / 10.

Το άλμπουμ ανέβηκε στο # 137 του Billboard, χωρίς να καταφέρει να μπει στους καταλόγους κάποιας ευρωπαϊκής χώρας. Για την προώθηση του, γυρίστηκε βίντεο κλιπ για το κομμάτι "*Objection Overruled*".

## Τραγούδια
1. **Impact Is Imminent** *(Holt, Souza, Hunolt, McKillop, Tempesta)* - 4:202. **A.W.O.L.** *(Holt, Souza, Hunolt, McKillop, Tempesta)* - 5:443. **The Lunatic Parade** *(Holt, Souza, Hunolt, McKillop, Tempesta)* - 4:144. **Within the Walls of Chaos** *(Holt, Souza, Hunolt, McKillop, Tempesta)* - 7:455. **Objection Overruled** *(Holt, Souza, Hunolt, McKillop, Tempesta)* - 4:346. **Only Death Decides** *(Holt, Souza, Hunolt, McKillop, Tempesta)* - 6:077. **Heads They Win (Tails You Lose)** *(Holt, Souza, Hunolt, McKillop, Tempesta)* - 7:438. **Changing of the Guard** *(Holt, Souza, Hunolt, McKillop, Tempesta)* - 6:499. **Thrash Under Pressure** *(Holt, Souza, Hunolt, McKillop, Tempesta)* - 2:38

## Θέσεις τσαρτ
***Impact Is Imminent*** *(άλμπουμ)*

***Επίσημη κυκλοφορία: [[21 Ιουνίου]] [[1990]]***

## Τα μέλη του συγκροτήματος
Το "*Impact Is Imminent*" ηχογραφήθηκε από τους εξής μουσικούς:
* Στηβ Σόουζα - φωνητικά
* Γκάρι Χολτ - κιθάρα
* Ρικ Χάνολτ - κιθάρα
* Ρομπ ΜακΚίλοπ - μπάσο
* Τζον Τεμπέστα - τύμπανα

## Πηγές
* Impact Is Imminent - Exodus | Songs, Reviews, Credits | AllMusic
* Exodus - Impact Is Imminent - Encyclopaedia Metallum - The Metal Archives
* Exodus - Impact Is Imminent - Metal Storm
* Impact Is Imminent - Exodus | Awards | AllMusic

Κατηγορία:Δισκογραφία των Exodus
Κατηγορία:Άλμπουμ του 1990